Simone Scheffer
Simone Scheffer (1965) is in Fryske programmamakster, redakteur, ferslachjouwer en presintator út Harns.  

Simone Scheffer waard nei it Jan Brugman College yn Boalsert in pear kear útlotte foar de Skoalle foar Sjoernalistyk yn Utert. Se begûn dêrom wylst oan in stúdzje Nederlânsk oan de learareoplieding Ubbo Emmius yn Winschoten. Yn har studintetiid wurke se foar it popprogramma Radio 18 en rûn se staazje by Omrop Fryslân.

Telefyzje 
Neidat se in pear jier foar de klas stien hie kaam se yn 1993 yn tsjinst by Omrop Fryslân. Scheffer wurke oan it begjin foar radio en telefyzje. Ien fan de earste telefyzjeprogramma’s wie it sportprogramma Boppeslach. Letter presintearre se ek nijs- en praatprogramma’s.

Radio 
Sûnt 2016 wurket Scheffer foaral foar de radio.  Yn 2017 wûn se mei Omrop Fryslân in NL Award foar de rige reportaazjes Mohammed yn de kategory ‘Duiding’.  Simone Scheffer folge dêryn in jier lang de Syryske famylje Haj Ali dy’t yn septimber 2015 yn de Harnzer krisisopfang siet.

Programma’s (karút)
 Hjoed
 Boppeslach
 Skûtsjesjoernaal
 Ferslach fan de Alvestêdetocht
 Ferslach fan PC
 Buro De Vries
 Simmer yn Fryslân

Frysk programmaredakteur
Frysk telefyzjepresintator
Frysk ferslachjouwer
Persoan berne yn 1965
Persoan berne yn Fryslân (berteplak ûnbekend)